Diari Oficial de la Generalitat Valenciana


Sumari del DOGV 4466, del 25-03-2003 (2003/2766)

Informació pública del projecte de reparcel·lació forçosa de la unitat d'execució única del sector sud en sòl urbà del Pla General d'Ordenació Urbana de Foios.
---------------------------------------------------------------------------------------------------------------------------------------------------------------

### Dades del document

Número de DOGV
:   4466

Data del DOGV
:   25-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2766


Organisme emissor
:   Ajuntament de Foios

Tipus de document
:   Anunci

Informació pública del projecte de reparcel·lació forçosa de la unitat d'execució única del sector sud en sòl urbà del Pla General d'Ordenació Urbana de Foios. [2003/Q2766]
  
L'alcalde president, pel Decret de data 12 de febrer de 2003, ha resolt el següent:
  
Als efectes del que es disposa en la Llei 6/1994, Reguladora de l'Activitat Urbanística, com a titulars de finques registrals afectades pel projecte de reparcel·lació forçosa, pose en coneixement vostre que este ajuntament ha elaborat el projecte de reparcel·lació forçosa de la unitat d'execució única del sector sud en sòl urbà del Pla General d'Ordenació Urbana de Foios a l'empara del que es disposa en l'article 69, en relació amb l'article 46, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994), d'ara en avant LRAU.
  
En aplicació de l'establit en l'article 46.3 de la LRAU, escau sotmetre el projecte a què es fa referència, amb tota la documentació annexa, a informació pública pel termini de 20 dies hàbils, comptadors a partir del sendemà de la publicació d'este anunci en el Diari Oficial de la Generalitat Valenciana.
  
Es fa constar que, durant este termini, les persones interessades en este procediment podran formular qualssevol al·legacions que els convinguen segons dret, tot això en els termes i les condicions de la LRAU, a l'efecte de la qual qualsevol persona interessada podrà consultar l'expedient dipositat a les dependències de l'Ajuntament de Foios, plaça del Poble, s/n.
  
En aplicació de l'article 103 del vigent Reglament de Gestió Urbanística de 1978, els propietaris i titulars de drets afectats per la reparcel·lació estan obligats a exhibir els títols que tinguen i declarar les situacions jurídiques que coneguen i afecten les seues finques, per la qual cosa esta notificació val com a requeriment per a l'aportació de la indicada informació, i s'advertix així mateix que l'omissió, error o falsedat d'estes declaracions no podran afectar el resultat objectiu de la reparcel·lació. Cas que s'aprecie dol o negligència greu es podrà exigir la responsabilitat civil o penal que corresponga.
  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb uns altres propietaris, l'adjudicació dels seus drets formant un condomini a la finca de resultat, si s'escau, adjudicada.
  
Així mateix, de conformitat amb l'establit en l'article 70.d de la LRAU, segon paràgraf: «Durant l'exposició al públic de la reparcel·lació, a fi d'evitar el proindivís, les persones interessades podran efectuar requeriments recíprocs per a substituir les quotes de condomini previstes al projecte amb indemnitzacions en metàl·lic. El requeriment s'haurà de cursar en escriptura pública i oferir, simultàniament i alternativament, el pagament o el cobrament de la indemnització en metàl·lic, i es dóna un termini de 10 dies al requerit per a elegir si preferix pagar o cobrar a un mateix preu unitari. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència».
  
Les al·legacions que, si s'escau, s'hi formulen es presentaran davant l'Ajuntament de Foios, plaça del Poble, s/n.
  
I a fi de dotar de les màximes garanties el procediment, a l'empara de l'establit en l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, s'ha publicat, així mateix, un edicte en el Butlletí Oficial de la Província de València, dirigit als titulars de béns i drets la identitat dels quals és desconeguda, o si és coneguda, n'és desconegut el domicili; així com pel que fa a qualssevol altres titulars de béns i drets afectats per l'actuació, la titularitat, la identitat o el domicili dels quals no consten en el present procediment.